אמילי שאנקס

אמילי שאנקס (באנגלית: Emily Shanks; 1 באוגוסט 1857 – 13 בינואר 1936) הייתה ציירת בריטית שנולדה במוסקבה. היא הייתה האישה הראשונה שנבחרה כחברה באיגוד האמנים הנודדים.

== ביוגרפיה ==

=== חייה המוקדמים ===
אמילי שאנקס נולדה במוסקבה, בתם השנייה של ג'יימס סטיוארט שאנקס ומרי לואיזה שילינג. ג'יימס הגיע למוסקבה ב-1852, שם נכנס לשותפות עם השוודי הנריק קונרד בולין כדי לייסד את העסק "החנות האנגלית של שאנקס אנד בולין" .<ref>Harvey Pitcher (1984), "The Smiths of Moscow: a story of Britons abroad", Swallow House Books</ref> החנות הצליחה כלכלית ומשפחת שאנקס ניהלה חיים נוחים שאפשרו להם להשתלב באינטליגנציה של מוסקבה.

אחותה הגדולה של אמילי לואיז שאנקס נישאה לאילמר מוד ותרגמה את הרומנים של טולסטוי לאנגלית; תרגומים אלו פורסמו בהוצאת אוניברסיטת אוקספורד ונחשבו לטובים ביותר בימיהם. אחותה הצעירה של אמילי, מרי, הייתה חברה של בתו הבכורה של טולסטוי טטיאנה; ספר המבקרים מתעד שגם אמילי וגם מרי היו מבקרים בבית משפחת טולסטוי. <ref>Christian, R F (1978) Tolstoy’s letters II 1880-1910</ref>

אמילי החלה את לימודיה בבית הספר לציור, פיסול ואדריכלות במוסקבה בסביבות 1882, שם הדריכו אותה חברים בולטים מאגודת "הנודדים": וסילי פולנוב, ולדימיר מאקובסקי ואילריון פריאנישניקוב. בשנת 1890 הוענקה לה "מדליית כסף גדולה" בבית הספר על ציורה "קוראת המכתב" <ref>Harkness, Kristen M. (2009) ELENA POLENOVA, MARIIA IAKUNCHIKOVA. AND THE EMERGENCE OF MODERN ART IN RUSSIA, Purdue University</ref> היא סיימה באותה שנה את לימודיה בדרגת 'אמן'.

=== חוג "הנודדים" ופולנוב ===
שאנקס יצרה ידידות עם הציירת והמעצבת הרוסייה ילנה פולנובה ואחיה וסילי פולנוב. אמילי ואחותה מרי היו מציירות באופן קבוע יחד עם הפולנובים, אירועים המתועדים היטב במכתבי פולנוב מחורף 1891–1892. בשנת 1891 ציורה של אמילי "אח בוגר" (Старший брат) התקבל על ידי "הנודדים" לתצוגה בתערוכה. ב-7 במרץ 1891 כתב ואסילי פולנוב לאשתו נטליה פולנוב שהציור הזה משך את תשומת לבה של הצארית אלכסנדרה פיודורובנה שהביעה בו עניין

בשנת 1892 ציורה של שאנקס "ילדה חדשה בבית הספר" התקבל לתצוגה בתערוכה. הציור זכה לשבחים על ידי איליה רפין ונמכר לאחר מכן לפאבל טרטיאקוב והוא עדיין בבעלות גלריית טרטיאקוב. בשנת 1894 נבחרה שנקס לחברות "הנודדים" הפכה לאישה הראשונה שנבחרה כחברה מן המניין באגודה זו.

מ-1891 עד 1915 הציגה שאנקס עם הנודדים ב-19 מהתערוכות שלהם. שאנקס הציגה גם עם איגוד האמנים של מוסקבה והאגודה לאוהבי האמנויות של מוסקבה ועם גלריית למרסייר במוסקבה.<ref>Iovleva, Lidiya Ivanovna (1975) Notes on Emily Shanks, Tretyakov Gallery. Available in the Leeds Russian archive, Shanks Family papers</ref>

=== גלות מרוסיה ===
עם פרוץ מלחמת העולם הראשונה חזרו אמילי ורוב משפחת שאנקס ללונדון .<ref>Shanks, Donald, (1986): Shanks Family History. Available in the Leeds Russian archive, Shanks Family papers.</ref> העסק המשפחתי והבית אבדו במהלך המהפכה הרוסית. בשנים 1916 ו-1918 הציגה את עבודותיה בתערוכת הקיץ באקדמיה המלכותית לאמנויות.

שאנקס מתה ב-13 בינואר 1936, בגיל 78, בקנסנגטון, לונדון.

==גלריה==
<gallery mode="packed" heights="200">
File:Emily Shanks The Girl.jpg|נערה
File:Emily Shanks A girl picking up cucumbersl.jpg|קוטפת מלפפונים
File:Emily Shanks Newcomer at School.jpg|נערה חדשה בבית ספר
File:Emily Shanks Scene in a Russian Hospital The Ear Inspection.jpg| התאמת עגיל
File:Emily Shanks Nanny.JPG|מטפלת
</gallery>

== קישורים חיצוניים ==

== הערות שוליים ==

קטגוריה:ציירות בריטיות
קטגוריה:ציירות רוסיות
קטגוריה:ילידות 1857
קטגוריה:נפטרות ב-1936